google/wiki40b huggingface dataset:
हेपेटाइटिस ए

लक्षण

इसके खास लक्षण पीलिया रोग जैसे ही होते हैं। इसके अलावा थकावट, भूख न लगना, मितली, हल्का ज्वर, पीला या स्लेटी रंग का मल, पीले रंग का पेशाब एवं सारे शरीर में खुजली हो सकती है।

रोकथाम

अशुद्ध भोजन व पानी से दूर रहें, शौच आदि से निवृत्त होकर हाथ अच्छी तरह से धोएं, तथा प्रभावित व्यक्ति के रक्त, फेसिस या शरीर के द्रव्यों के संपर्क में आने पर अच्छी तरह से अपने आपको साफ करके वायरस को बढ़ने या फैलने से रोका जा सकता है। दैनिक देखभाल सुविधाएं और लोगो के घनिष्ट संपर्क में आने वाले अन्य संस्थानों के कारण यकृतशोथ क के फैलने की संभावना अधिक हो जाती है। कपड़े बदलने से पहले और बाद में हाथ अच्छी तरह से धोने, भोजन परोसने से पहले और शौचालय के बाद हाथ साफ करने से इसके फैलने को रोका जा सकता है।
यकृतशोथ क से ग्रस्त लोगों के संपर्क में रहने वाले लोगों को इम्यून ग्लोब्युलिन देना चाहिए। यकृतशोथ क संक्रमण के रोकने के लिए टीके उपलब्ध है। टीके की प्रथम खुराक लेने के चार सप्ताह बाद टीका असर करना शुरू कर देता है। लंबे समय तक सुरक्षा के लिए ६ से १२ माह का बूस्टर आवश्यक है।
यकृतशोथ क से बहुत अधिक प्रभावित क्षेत्रों या देशों की यात्रा करते हों (पहला टीका लगाने के बाद 4 सप्ताह में अधिक प्रभावित क्षेत्रों की यात्रा करने वालों को एक और टीका (इम्यून सिरमग्लोब्यूलिन) उसी समय दे दिया जाना चाहिए जब टीका दिया जा रहा हो लेकिन यह टीका उस स्थान पर नहीं दिया जाना चाहिए जहां पहला टीका दिया गया हो)। इसके अलावा गुदा संभोग करने वाले, आई वी (नसों में) दवा के उपयोगकर्ता और जो गंभीर रूप से हेपेटाइटिस बी या सी से संक्रमित हों उन्हें टीका लगाना आवश्यक है।
== hjhhqnsnshdgbdyrhej3kr8rhrbhdbdndndyeghe7eu3geje
सन्दर्भ ==
हाइपरलिंकिंग

स्प्रेडशीट एक कंप्यूटर अनुप्रयोग है जो कार्यपत्रक का हिसाब करने वाले एक कागज़ की नकल है। यह कई कक्षों को प्रदर्शित करता है जो एकसाथ मिलकर एक जाल बनाते हैं जिनमें पंक्तियां और स्तंभ शामिल होते हैं, प्रत्येक कक्ष में अल्फ़ान्यूमेरिक पाठ, संख्यात्मक मूल्य, या सूत्र शामिल होते हैं। एक सूत्र यह परिभाषित करता है कि उस कक्ष की अंतर्वस्तु की किसी अन्य कक्ष (या कक्षों के संयोजन) की अंतर्वस्तु से, जब भी कोई कक्ष अद्यतन किया जाता है तो कैसे गणना की जा सकती है। स्प्रेडशीट का इस्तेमाल वित्तीय जानकारी के लिए अक्सर किया जाता है इसका कारण है एक एकल कक्ष में बदले जाने के बाद भी संपूर्ण पत्रक की स्वतः ही पुन: गणना कर लेने की क्षमता।
भक्ति काव्य

भक्ति काव्य का स्वरूप

भक्ति काव्य का स्वरूप अखिल भारतीय था। दक्षिण भारत में दार्शनिक सिद्धांतों के ठोस आधार से समृद्ध होकर भक्ति उत्तर भारत में एक आंदोलन के रूप में फैल गयी। इसका प्रभाव कला, लोक व्यवहार आदि जीवन के समस्त क्षेत्रों पर पड़ा। कबीर, जायसी, मीरा, सूर, तुलसी आदि कवियों के साथ रामानंद, चैतन्य महाप्रभु, वल्लभाचार्य आदि आचार्यों के सिद्धांतों में भक्ति के इसी स्वरूप के दर्शन होते हैं।

भक्ति काव्य के भेद

भक्ति काव्य के प्रधानतः दो भेद हैं निर्गुण और सगुण भक्ति काव्य। निर्गुण भक्ति काव्य की दो शाखाएं हैं ज्ञानमार्गी जिसके प्रतिनिधि कवि कबीर हैं और प्रेम मार्गी जिसके प्रतिनिधि कवि मलिक मुहम्मद जायसी हैं। सगुण भक्ति काव्य की भी दो शाखाएं हैं। कृष्ण भक्ति शाखा और राम भक्ति शाखा। इनके प्रतिनिधि कवि क्रमशः सूर और तुलसी दास हैं। इसके अतिरिक्त शैव, शाक्त, सिद्ध, नाथ जैन आदि कवि भी इस काल में रचना करते थे।
बज्जिकांचल विकास पार्टी

बज्जिकांचल विकास पार्टी बिहार में पंजीकृत एक राजनीतिक पार्टी है। इसके संस्थापक अध्यक्ष श्री देवेन्द्र राकेश एवं केन्द्रीय उपाध्यक्ष प्रो॰ रणवीर कुमार राजन हैं। बज्जिका भाषी क्षेत्र के विकास एवं बज्जिका को भाषा का दर्जा दिलाने के लिए यह पार्टी प्रयासरत है। भारतीय चुनाव आयोग के अनुसार पार्टी का मुख्यालय सहजानंद नगर, भगवानपुर, एनएच २८, मुजफ्फरपुर-८४२००२ (बिहार) है। हाल में भारत की जनसंख्या २०११ के दौरान बज्जिका को मातृभाषा के रूप में दर्ज कराने एवं बज्जिका अकादमी के गठन हेतु आन्दोलन करने में पार्टी सक्रिय रही है।
फतेह सिंह (शूटर)

सूबेदार (मानद कप्तान) फतेह सिंह डोगरा रेजिमेंट से एक सेवानिवृत्त भारतीय सेना जूनियर कमीशन अफसर और खेल के शूटर थे। उन्होंने ने नई दिल्ली में 1995 में राष्ट्रमंडल निशानेबाजी चैंपियनशिप में बिग बोर व्यक्तिगत और टीम स्पर्धा में स्वर्ण और रजत पदक जीता। वह रक्षा सुरक्षा कोर के हिस्से के रूप में ड्यूटी पर थे और 2016 पठानकोट हमले के दौरान मारे गए।
विद्युतचुम्बकीय क्लच

विद्युतचुम्बकीय क्लच (Electromagnetic clutches) ऐसे क्लच को कहते हैं जो विद्युतधारा से उत्पन्न चुम्बकत्व की शक्ति से क्रियान्वित (ऑपरेट) होता है किन्तु बलाघूर्ण देने का कार्य यांत्रिक ढंग से करता है। इसीलिए इसे कभी-कभी 'विद्युतयांत्रिक क्लच' भी कहते हैं।
लोरेंज़ो मोनाको

लोरेंज़ो मोनाको (१३७०-१४२५) इटालियन चित्रकार।
इनका जन्म सियेना में हुआ। 'वर्जिन का राज्याभिषेक' शीर्षक चित्र से सिद्ध होता है कि उसने पुनर्जागरण काल के पूर्व की यथार्थवादी शैली को अपनाया था। फ्लोरेंटिन परंपरा के सियेनिज शैली के चित्रकार जिआत्तो की कला में, रंजित भावों का आविष्कर आकारों द्वारा किया गया है। इसे अपनाकर लोरेंज़ों ने सुंदर आवेगपूर्ण लयदार रेखाओं से भावाभिव्यक्ति की है। इसलिए कुछ अंश तक वह फ्लोरेंस में कला परिवर्तक माना जाता रहा। फ्लोरेंस के सान त्रिनिता चर्च में 'घोषणा' चित्र इसकी कला का सुंदर नमूना है। लंदन नेशनल आर्ट गेलरी में उसकी छोटी कृतियाँ सुरक्षित हैं। बर्लिन में भी उसके बनाए चित्र हैं। चित्रों के विषय हमेशा धर्मकथाओं पर ही आधारित हैं।
यरवदा केंद्रीय कारागार

विवरण

512 एकड़ क्षेत्र में फैला यह कारागार दक्षिण एशिया के सबसे बड़े कारागारों में से एक है और यहां की बंदी क्षमता 3600 बंदियों की है। परिसर में स्थित उच्च सुरक्षा कारागार चार ऊँची दीवारों से सुरक्षित है। और यह विभिन्न सुरक्षा क्षेत्रों और बैरकों में विभाजित है। इसमें अंडाकार कक्ष भी हैं जिनमें उच्च सुरक्षा प्राप्त बंदियों को रखा जाता है।क्षमता से अधिक बंदी रखने और उनकी खराब जीवन स्थिति के लिए इस कारागार की आलोचना की जाती है और इस संदर्भ में २००३ में महाराष्ट्र के मानवाधिकार आयोग ने एक नोटिस भी जारी किया था।
लॉरेल क्लॉर्क

लॉरेल ब्लेयर साल्टोन क्लार्क (१० मार्च १९६१ - १ फ़रवरी २००३) चिकित्सक, संयुक्त राज्य वायुसेना कप्तान और नासा अंतरिक्षयात्री थीं। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, रिक हसबैंड, विलियम मैककूल और इलान रेमोन थे।
ले रॉयल मेरीडिएन चेन्नई

ले रॉयल मेरीडिएन चेन्नई शहर के अन्ना सलाई इलाक़े मे गुइनदी-कतिपरा स्टेशन के समीप स्थित एक पाँच सितारा होटेल है। शुरू मे इस होटेल को १६५ करोड़ रुपये की लागत से मद्रास हिल्टन के नाम से बनाया गया था पर इसका उद्घाटन के ले रॉयल मेरीडिएन चेन्नई के नाम से ही हुआ

इतिहास

इस होटेल को पी जी पी समूह द्वारा हिल्टन समूह के साथ प्रशासनिक अनुबंध के साथ विकसित किया गया था। परंतु उद्घाटन के पूर्व ही २००० ईस्वी मे यह अनुबंध ख़त्म हो गया और पी जी पी ने ले मेरीडिएन होटेल्स आंड रिज़ॉर्ट्स समूह के साथ एक नया अनुबंध किया जिसके तहत इस होटेल का नाम ले रॉयल मेरीडिएन चेन्नई हो गया।  इस होटेल का संकेतिक उद्घाटन १२ एप्रिल २००० को किया गया और ३० दिसंबेर २००० से यह व्यावसायिक रूप से कार्य करने लगा और इसी दिन तमिल नाडु के तत्कालीन मुख्य मंत्री एम करुणानिधि के द्वारा इसका विधिवत उद्घाटन किया गया। 
२००५ ईस्वी मे इस होटेल के लोकप्रिय तरणताल स्थित बार्बिक्यू अस्क का उद्घाटन किया गया।  २००६ में यह होटेल स्टार वुड होटेल्स आंड रिज़ॉर्ट्स वर्ल्डवाइड समूह का अंग बन गया जिसने ले रॉयल मेरीडिएन ब्रांड को अधिग्रहित कर लिया था।

होटेल के बारे मे

यह होटेल ३.४४ एकर के दायरे मे बनाया गया है जिसमे की करीब एक तिहाई हिस्सा इमारतों वाला है। इस होटेल मे २४० कमरे हैं जिनमे ११२ स्टॅंडर्ड रूम, ५७ डेलक्स रूम और ४१ रॉयल क्ल्ब बेडरूम हैं।  इनके अलावा २२ डेलक्स सूयीट, ७ एग्ज़िक्युटिव सूयीट, ३ रॉयल सूयीट और १ प्रेसीडेंसियाल सूयीट भी है। होटेल के बॅंक्वेट हॉल मे करीब १५०० लोगों के सामूहिक भोज की व्यवस्था है। साथ हीं इस होटेल मे १२ मीटिंग स्थल भी हैं। इस होटेल के तीन प्रसिद्ध रेस्तराँ हैं - नवरत्ना (जिसमे शाही भारतीय भोजन परोसा जाता है), सीलनत्रो (जिसमे आप भारतीय, कॉन्टीन्नेटल, चयनीज और दक्षिण पूर्व एशिया के व्यंजनो का २४ घंटे मज़ा ले सकते हैं) और कौउअल (जिसमे खास तौर पर मेडिटरेनीयन सी फुड मिलता है)। इसके अलावा द डोम बार, फ्लेम ले क्लब और ले गौरमंडिसे नाम के बार भी हैं। इस होटेल मे ९२०० वर्ग फीट मे बना हुआ विशाल ग्रांड मद्रास बॉलरूम है जो कि अपने निर्माण के समय शहर का बिना खंभो वाला सबसे बड़ा बॉलरूम माना जाता था। २००९ ईस्वी मे इस होटेल का नवनिर्माण किया गया और इसमे १५ नये कमरे भी जोड़े गये।

लोकेशन

यह होटेल चेन्नई अंतरराष्ट्रीय हवाई अड्डे से ७ किलो मीटर और चेन्नई सेंट्रल रेलवे स्टेशन से १४ किलो मीटर की दूरी पर स्थित है। ले रॉयल मेरीडिएन चेन्नई के आस पास शहर के कुछ लोकप्रिय स्थल जैसे कि कोडम्बक्कम, टी नगर और गुइन्डे रेस कोर्स बने हुए है। इस होटेल मे रुकने वाले पर्यटक आसानी के साथ कुछ दूसरे पर्यटक स्थलों जैसे कि सिडको औद्योगिक क्षेत्र, मरीना बीच और गुइन्डे राष्टीय अभयारण्य भी आ-जा सकते हैं।
अतापुएरिका पहाड़ियाँ

अतापुएरिका पहाड़ियों की भौगोलिक स्थिति

बुरेबा दर्रा एबरो नदी से जुड़ी वादी को मेडिटरेनियन नदी से जोड़ता है। दुएरो वादी इस नदी से उपजने वाले रास्ते को सीधे अटलान्टिक समुद्र तक ले जाता है। किसी तरह से यह रोमन सेतु और सेंट जेम्स की तीर्थ यात्रा के मार्ग का हिस्सा था। यह अब एन-एक और एपी -एक राजमार्गों द्वारा तय की जाने के लिए बदल चुका है।

सबसे पहला खुदाई का दौर (1910 से शुरू)

20 वीं सदी में जीज़स कारबोल्लो (Jesús Carballo) (1910-1911), ज्योफ्री क्लार्क (Geoffrey Clark) (1971), जोस मारिया अपेल्लानिज़ (José María Apellániz) (1973-1983) और जुआन लुइस अरसुआगा (Juan Luis Arsuaga) (2000-) के नेतृत्व में टीम (2000) सहित कई पुरातत्वविदों, देर-नवपाषाण के चीनी मिट्टी के अवशेष बरामद किए और काँसी और पूर्व रोमन साम्राज्य के सामान खुदाई के दौरान हासिल किए।

गालेरीया दे ला एदुआर्दा इ एल कोलोरा (1972)

गालेरीया दे ला एदुआर्दा इ एल कोलोरा (Galería de la Eduarda y el Kolora) की खोज 1972 में एक स्थानीय कुफा-गुट (speleology group) की ओर से की गई थी। इससे पता चला कि गुफा की चित्रकला पूर्णतः सुरक्षित है।

गलेरिया

जबड़े का एक टुकड़ा 1970 में बरामद किया गया था, और 1995 में खोपड़ी का एक टुकड़ा, दोनों 6,00,000-4,00,000 साल पहले की तारीख़ के थे। यहाँ कई जानवरों जिनमें शेर-बबर और कई पेड़-पौधे और औज़ार शामिल हैं जो 400,000 साल पुराने हैं।
(1981-)

सीमा देल एलेफ़ानते (Sima del Elefante (1996-))

पुरातात्विक स्थल पर शोध के सह-निदेशक जोस मारिया बेरमूडेज़ दे कास्त्रो (José María Bermúdez de Castro) के अनुसार, खोज से यह निष्कर्ष सिद्ध हो गया है एक मिल्यन साल पहले यहाँ पर औज़ार का इस्तेमाल शुरू हुआ था।

कुएवा देल मिरादोर (Cueva del Mirador (1999-))

इस जगह से पता चलता है कि खेती-बाड़ी और फल उगाने का काम पत्थर के नए ज़माने से लेकर काँसी के दौर तक यहाँ पर ख़ूब होते जा रहा था।

ऑरचिड वैली (Orchids Valley (2000-2001)) और हुन्दिदेरो (Hundidero (2004–2005))

पुराने पत्थर के दौर के पत्त्थरों के औज़ार इस इलाक़े से मिले हैं।

होटल कैलिफ़ोर्निया (2006)

यह पुराने दौर में खुली हवा की बस्ती की जगह को नाम दिया गया है।

इतिहास

अतापुएरिका ही अतापुएरिका की लड़ाई की जगह बनी जो कि 1054 में कास्तिले के फ़र्डिनेन्ड प्रथम और उसके भाई नवार्रे के गारशिया पाँचवें के बीच में हुई थी।
मार्शेना (गैलापागोस)

स्पैनिश संत फ्रेय एंटोनियो डी मार्शेना के नाम से नामित गैलापागोस द्वीपसमूह के द्वीप मार्शेना (पुराना अंग्रेजी नाम बिंडलॉ) का क्षेत्रफल 130 किमी² और अधिकतम ऊंचाई 343 मीटर है। हालांकि इस द्वीप पर कोई आगंतुक स्थल नहीं हैं, पर इसके आसपास किसी आयोजित यात्रा के दौरान सागर में गोता लगाना संभव है।
अधिकतर आगंतुक (पर्यटक) इसे केवल तभी देख पाते हैं जब वो जेनोवेसा या टॉवर द्वीप पर जाते समय ईसाबेला द्वीप के उत्तर से होकर गुजरते हैं। जेनोवेसा द्वीप जो इसका निकटतम पड़ोसी है इसके पश्चिम में 45 मील की दूरी पर स्थित है।
गैलापागोस के कई ज्वालामुखियों की तरह मार्शेना पर भी एक ज्वालामुख-कुण्ड है। मार्शेना का ज्वालामुख-कुण्ड प्राय: अण्डाकार है। मार्शेना का ज्वालामुख-कुण्ड असामान्य है और यह लगभग पूरा ही नये लावे से भरा है, जिसमें से कुछ इसकी दीवारों से छलक कर इसकी ढलानों पर भी फिसल गया है। द्वीप पर मौजूद सबसे पुराना लावा लगभग 500000 साल पुराना है।
मार्शेना के प्रसिद्ध होने का एक अन्य कारण भी है, हालांकि यह निर्जन है पर यह 'फ्लोरियाना रहस्य' में शामिल है। रुडोल्फ लोरेंज़ और उस जहाज के कप्तान का जिसमें वो सवार था, का मृत शरीर आश्चर्यजनक रूप से बह कर मार्शेना के तट पर आ पहुँचा और प्राकृतिक रूप से ममीकृत हो गया जिसका कारण द्वीप पर किसी प्राकृतिक परभक्षी का ना होना था।
सिंधु-गंगा-ब्रह्मपुत्र का मैदान

हिमालय पर्वत की उत्पत्ति के पश्चात उसके दक्षिण तथा प्राचीन शैलों से निर्मित प्रायद्वीपीय पठार के उत्तर में, दोनो उच्च स्थलों से निकलने वाली नदियों सिंधु गंगा ब्रह्मपुत्र आदि द्वारा जमा की गई जलोढ मिट्टि जे जमाव से उत्तर के विधाल मैदान का निर्माण हुआ हैं। यह मैदान धनुषाकार रूप में ३२०० किलोमीटर की लम्बाई में भारत के ७.५ लाख वर्ग किलोमीटर क्षेत्र पर विस्तृत हैं।
मूलत: यह एक भू-अभिनति गर्त है जिसका निर्माण मुख्य रूप से हिमालय पर्वतमाला निर्माण प्रक्रिया के तीसरे चरण में लगभग ६-४ करोड़ वर्ष पहले हुआ था। तब से इसे हिमालय और प्रायद्वीप से निकलने वाली नदियाँ अपने साथ लाए हुए अवसादों से पाट रही हैं। इन मैदानों में जलोढ़ की औसत गहराई १००० से २००० मीटर है। उत्तरी भारत का मैदान सिंधु, गंगा और ब्रह्मपुत्र नदियों द्वारा बहाकर लाए गए जलोढ़ निक्षेप से बना है। इस मैदान की पूर्व से पश्चिम लंबाई लगभग ३२०० किलो मीटर है। इसकी औसत चौड़ाई १५० से ३००० किलोमीटर है। जलोढ़ निक्षेप की अधकतम गहराई १००० से २००० मीटर है। उत्तर से दक्षिण दिशा में इन मैदानों को तीन भागों में बाँट सकते हैं भाभर, तराई और जलोढ़ मैदान। जलोढ़ मैदान को आगे दो भागों में बाँटा जाता है- खादर और बाँगर।
भाभर ८ से १० किलोमीटर चौड़ाई की पतली पट्टी है जो शिवालिक गिरिपाद के समानांतर फैली हुई है। उसके परिणामस्वरूप हिमालय पर्वत श्रेणियों से बाहर निकलती नदियाँ यहाँ पर भारी जल-भार, जैसे- बड़े शैल और गोलाश्म जमा कर देती हैं और कभी-कभी स्वयं इसी में लुप्त हो जाती हैं। भाभर के दक्षिण में तराई क्षेत्र है जिसकी चौड़ाई १० से २० किलोमीटर है। भाभर क्षेत्र में लुप्त नदियाँ इस प्रदेश में ध्रातल पर निकल कर प्रकट होती हैं और क्योंकि इनकी निश्चित वाहिकाएँ नहीं होती, ये क्षेत्र अनूप बन जाता है, जिसे तराई कहते हैं। यह क्षेत्र प्राकॄतिक वनस्पति से ढका रहता है और विभिन्न प्रकार के वन्य प्राणियों का घर है। तराई से दक्षिण में मैदान है जो पुराने और नए जलोढ़ से बना होने के कारण बाँगर और खादर कहलाता है।
इस मैदान में नदी की प्रौढ़ावस्था में बनने वाली अपरदनी और निक्षेपण स्थलाकॄतियाँ, जैसे- बालू-रोधका, विसर्प, गोखुर झीलें और गुंफित नदियाँ पाई जाती हैं। ब्रह्मपुत्र घाटी का मैदान नदीय द्वीप और बालू-रोधकाओं की उपस्थिति के लिए जाना जाता है। यहाँ ज्यादातर क्षेत्र में समय पर बाढ़ आती रहती है और नदियाँ अपना रास्ता बदल कर गुंफित वाहिकाएँ बनाती रहती हैं। उत्तर भारत के मैदान में बहने वाली विशाल नदियाँ अपने मुहाने पर विश्व के बड़े-बड़े डेल्टाओं का निर्माण करती हैं, जैसे- सुंदर वन डेल्टा। सामान्य तौर पर यह एक सपाट मैदान है जिसकी समुद्र तल से औसत ऊँचाई ५० से १०० मीटर है। हरियाणा और दिल्ली राज्य सिंधु और गंगा नदी तंत्रों के बीच जल-विभाजक है। ब्रह्मपुत्र नदी अपनी घाटी में उत्तर-पूर्व से दक्षिण-पश्चिम दिशा में बहती है। परंतु बांग्लादेश में प्रवेश करने से पहले धुबरी के समीप यह नदी दक्षिण की ओर ९०° मुड़ जाती है। ये मैदान उपजाई… जलोढ़ मिट्टी से बने हैं। जहाँ कई प्रकार की फसलें, जैसे-गेहूँ, चावल, गन्ना और जूट उगाई जाती हैं। अत: यहाँ जनसंख्या का घनत्व ज्यादा है।
खानजादा खान

खानजादा खान एक राजनीतिज्ञ है पाकिस्तान के राष्ट्रीय विधानसभा में | वह NA-11 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
गणकारिका

रचेता

गणकारिका के रचेता हरदत्ताचार्य थे जो ८७९ ईस्वी के आसपास रहते थे। लेकिन ये रचनाकारिता भी विवादित है। इस ग्रन्थ के रचना का श्रेय भासर्वग्न्य को भी दिया जाता है जो दसवीं शताब्दी के विद्वान थे। पर कई विशेषज्ञों का मानना है कि भासर्वग्न्य ने सिर्फ रत्नटीका को लिखा है जो गणकारिका की टीका है। गणकारिका का एकमात्र अनुवाद भारतविद और संस्कृत एवं बौद्ध साहित्य के विद्वान मिनोरु हारा के निबंध में पाया जाता है।

ग्रन्थ की सामग्री

लकुलीश पाशुपत दर्शन के प्रमुख माने जाते है। गणकारिका को प्रारूप में लकुलीश के रचीत पाशुपत सुत्र से अधिक व्यवस्थित बताया गया है हालांकि यह बहुत छोटा है। गणकारिका नए विद्यार्थियों की शुरुआत के बारे में बताते वक्त सामग्री घटक, पुजा का समय, उचित अनुष्ठान, भगवान की छवि, और गुरू के बारे में जानकारी देता है। सामग्री घटकों मे दर्भ, राख, चंदन, फूल, धूप और मंत्रों का उल्लेख है। इसमें पुजा का समय सुबह का बताया है और उचित अनुष्ठान के लिये यह दूसरे ग्रन्थ संस्कारकारिका को संदर्भित करता है; जो खोया हुआ हैं।
भूरागाँब

परिचय

भूरागाँब असम के मरिगाँब जिले का एक गाँब का नाम है।
लुप्तप्राय भाषा

लुप्तप्राय भाषा वह भाषा होती है जो  वर्तमान  में  अनुपयोग हो रही है और लुप्त होने के कगार पर है। ऐसी भाषा के विलुप्त होने के कुछ मुख्य कारण होते हैं जिनमें इस भाषा के लोगों की संख्या धीरे धीरे काम हो रही हो, या इसके बोलने वाले लोग अपनी भाषा को छोड़ दूसरी भाषा को ग्रहण कर रहे हों। भाषा का विलुप्त पूरी तरह तब होती है जब उसका कोई भी बोलने वाला नहीं बचता और इस तरह वह पूर्ण रूप से  विलुप्त और समाप्त हो जाती है। मानव इतिहास में कईं भाषाएँ विलुप्त हुई हैं परन्तु वर्तमान में भाषाओं का  विलोपन बहुत शीघ्रता से हो रहा है। इसके प्रमुख  कारण  हैं: वैश्वीकरण और नव-उपनिवेशवाद। अधिकतर यूँ होता है की जब  भौतिक रूप से  प्रभावशाली और शक्तिशाली भाषाएँ दूसरी भाषाओँ पर अपना वर्चस्व साधती हैं , तब भौतिक रूप से निर्बल भाषाएँ विलुप्त हो जाती हैं।
नवनीत निशान

नवनीत निशान हिन्दी फ़िल्मों की एक अभिनेत्री हैं।
आरानखुएस का शाही महल

इतिहास

इसे बनाने का हुकम फिलिप दुसरे ने दिया था। इस महल को रूपांकित तोलेदो के जूआं बातिस्ता (Juan Bautista de Toledo) और हेरारा के जूआं (Juan de Herrera) ने तैयार किआ था। उसने एल एस्कोरल को भी रूपांकित किया था।
दिल्ली मुंबई औद्योगिक गलियारा परियोजना

कौन-कौन राज्यों से ये गलियारा जायेगा

इस परियोजना में २०० वर्ग किमी के छः विशाल निवेश-क्षेत्र शामिल हैं। यह सात राज्यों - दिल्ली, पश्चिमी उत्तर प्रदेश, दक्षिणी हरियाणा, पूर्वी राजस्थान, पूर्वी गुजरात, पश्चिमी महाराष्ट्र, एवं मध्य प्रदेश के इन्दौर से होकर जायेगी। यह गलियारा २७०० किमी लम्बाई में फैला होगा। इसके अतिरिक्त ५००० किमी की फीडर लाइने मुम्बई को पश्चिमी बंगाल से जोड़ेगीं।

परिचय

'दिल्ली मुंबई औद्योगिक गलियारा परियोजना' स्थानीय व्यवसाय में निवेश की बढ़ोतरी व सतत विकास प्राप्त करने के मद्देनजर ऐसे मूलभूत ढांचे का विनिर्माण कर रही है जो वैश्विक प्रतिस्पर्धक वातावरण में अपने आपको स्थिर रख सके। संपूर्ण डीएमआईसी क्षेत्र के लिए संभावित प्लान व 6 राज्यों के निवेश नाड्स के लिए प्रारूप तैयार करने का आदेश सलाहकारों को दिया जा चुका है। संपूर्ण क्षेत्र के लिए प्लान तैयार हो चुका है। हरित एकीकृत टाउनशिप के लिए महाराष्ट्र के धौलपुरी व अहमदनगर के नजदीक स्थलों का चयन किया जा चुका है। अवधारित मास्टर प्लान महाराष्ट्रा सरकार को उनकी टिप्पणी के लिए सौंप दिया गया है। दो एक्सप्रेस राजमार्गों जो इंदौर-अहमदाबाद व पुणे-नासिक हैं के लिए पूर्व संभावित अध्ययन प्रारूप की समीक्षा कर ली गई है। इस बारे में राष्ट्रीय राजमार्ग प्राधिकरण को भी परियोजना हेतु उनके अवलोकन व रूचि के लिए शामिल किया गया है। संभावित प्लान की सिफारिशों के अनुसार ऊर्जा परियोजनाओं को विकसित करने का काम हाथ में ले लिया गया है। चार स्थलों (मध्यप्रदेश में गुना, महाराष्ट्र में इंदापुर व विले-भगत व गुजरात में वघेल) के लिए विस्तृत परियोजना रपट पूर्ण हो गई है। परियोजना स्थलों पर वातावरण के प्रभाव का अध्ययन भी खत्म हो गया है। दो नई ऊर्जा परियोजनाएं गुजरात के मेहसाणा जिले में राजपुर-शाहापुर व राजस्थान के बांसवाड़ा जिले की बागीडोरा तहसील हेतु चिन्हित कर ली गई हैं। इन दोनों स्थलों पर स्थल परीक्षण की योजना है। सभी 6 परियोजनाओं के लिए प्रथम चरण के टर्म ऑफ रेफ्रेंस को पर्यावरण व वन मंत्रालय की मंजूरी प्राप्त हो गई है। 4 ऊर्जा परियोजना के लिए गैस आपूर्ति हेतु गैस अथॉरिटी ऑफ इंडिया लि.के साथ समझौता हस्ताक्षरित हो गया है।
अजीत आगरकर

व्यक्तिगत जीवन

अगरकर माटुंगा में रुरल कॉलेज के पूर्व छात्र हैं। उन्होंने फातिमा घाडली से विवाह किया और उनके साथ राज नाम का एक बेटा है। वह महाराष्ट्र में दक्षिण मुंबई के वरली सीफेस पर नारायण पुजारी नगर में रहते हैं।
डेली न्यूज़ एण्ड एनालिसिस

संस्करण और पूरक

डीएनए वर्तमान में मुम्बई, बंगलुरू, पुणे, अहमदाबाद, जयपुर और इन्दौर से प्रकाशित होता है।

इण्टरनेट

डीएनए' फेसबुक, ट्विटर सहित सोशल मिडिया में भी छाया हुआ है।
डीएनए के प्रकाशित संस्करण का ऑनलाइन ई-पत्र की साईट http://www.hindiekhabar.com है।

मैराथन और अन्य घटनाएँ

डीएनए प्रत्येक वर्ष मुम्बई में एक मैराथन का अयोजन करवाता है।
अलाकनूक, अलास्का

अलाकनूक (अंग्रेज़ी: Alakanuk) संयुक्त राज्य अमेरिका के अलास्का राज्य में कुसिल्वाक जनगणना क्षेत्र के असंगठित बरो में स्थित एक दूसरे दर्जे का कस्बा है। 2000 की जनगणना में यहाँ की कुल जनसंख्या 652 थी। अलाकनूक का कुल क्षेत्रफल 106.2 वर्ग किमी है जिसमें से 83.8 वर्ग किमी भूक्षेत्र और 22.4 वर्ग किमी जलक्षेत्र है। समुद्र-तल से इसकी ऊँचाई 1 मीटर (3 फुट) है। यहाँ के वर्तमान (जुलाई 2015) महापौर का नाम गैब्रिएल बस्टर है।

जनसांख्यिकी

2000 की जनगणना में यहाँ कुल 652 लोग, 139 कुनबे, और 118 परिवार थे। जनसंख्या घनत्व 7.8 किमी² था। 1.9/किमी² के घनत्व के साथ कुल 160 निवास-योग्य इकाईयाँ थी। कस्बे की प्रजातीय बनावट इस प्रकार थी: मूल अमेरिकी (95.40%), श्वेत (1.99%), एशियाई (0.15%), दो या दो से अधिक प्रजातियों के (2.45%)।
संत पथिक

संत पथिक भारत के एक प्रसिद्ध सन्त थे। वे भजन व कवित्व के माध्यम से काफी हृदयस्पर्शी वाणी का सृजन करते रहे। हरिद्वार आदि तीर्थ में आपका निवास रहा करता और देश मे विचरण करते रहते थे। प्रायः उस समय के सब सन्त इनके मित्र रहे।

जीवन चरित्र

पथिक जी का जन्म संवत्‌ १९३५ में जिला फतेहपुर ग्राम बकेवर में हुआ था। आपका बचपन ग्राम साढ़, जिला कानपुर में बीता। आपके पिता ने आपका नाम गया प्रसाद त्रिवेदी रखा था परन्तु आप ब्रह्मचारी के नाम से ही प्रसिद्ध रहे। गुरु महाराज ने आपका नाम 'पलकनिधि' रखा था। बचपन से ही आपकी रुचि इस लोक से अधिक अलौकिक जगत में जागृत हो चुकी थी और आत्मा-परमात्मा, इहलोक-परलोक, सृष्टि के विभिन्न रहस्यों को जानने की लालसा में आप स्थान – स्थान पर घूमते विचरते और तप करते रहे। आपकी खोज पूरी हुई तब जब आपको गुरु के रूप में नागा बाबा मिले। उनके मार्गदर्शन में रहते हुए आपने मानव-सेवा को ही परमात्मा की सच्ची सेवा मानने का व्रत लिया और फिर विभिन्न विद्यालयों का निर्माण कराया। संत पथिक जी महाराज युवावस्था से ही अपने शरीर के प्रति अत्यन्त कठोर रुख अपनाते हुए कष्ट सहने के लिये इसे तैयार करते रहे। टाट का अंचला, लंगोटी, बिछाने – ओढने के लिये भी टाट का प्रयोग करना, भोजन के नाम पर चना और गेहूं को अंकुरित करके ग्रहण कर लेना – इस प्रकार का तपस्यापूर्ण जीवन जीते – जीते आप सदैव अपने शिष्यों को भी कष्ट सहने की शिक्षा देते रहे। वह हमेशा यही समझाते रहे – “बेटा, बर्दाश्त करना ही सिद्धि है। जिसको संसार में सहन करना आ गया वही सच्चा और अच्छा साधु होता है। ऐसा साधु ही प्रभु प्रदत्त मनुष्य जीवन का रहस्य प्राप्त करके दुष्टों को भी सन्त और साधु बना पाता है। सहन करे सो साधु – बस सहते चलो और भले और भलाई के काम करते चलो। मान-अपमान, सुख-दुःख, लाभ-हानि, ये सब तन और मन की परिस्थितियां हैं। अनुभव करते रहें कि मैं शरीर नहीं, मैं मन नहीं वरन् मैं शुद्ध-बुद्ध-मुक्त सच्चिदानन्दघन अद्वितीय परमात्मा से एक हूं। ऐसा निश्चय करके, प्रतिकूल परिस्थितियों से अपने को निकाल लें। गुरुदेव अपना अधिकांश समय सीतापुर में ही व्यतीत करते थे। आपने अठसराय में नागा निरंकारी विद्यालय बनवाया। जिला कानपुर ग्राम साढ़ में भी आपने विद्यालय बनवाया है। ज्येष्ठ शुक्ल पंचमी, तदनुसार १० जून १९९७ को परमार्थ आश्रम, हरिद्वार में आपका शरीर पूर्ण हुआ। वहीं भव्य संत पथिक समाधि मंदिर बना हुआ है।
हमाना झील

इतिहास

प्राचीन काल में, हमाना झील एक ताजे पानी की झील थी। हालांकि, 1498 में आये एक बड़ा भूकंप से इस क्षेत्र की स्थलाकृति बदल गई। नतीजतन, झील बाहरी मेढ़ तोड़ समुद्र से जा मिला और अब इसमें खारा पानी हैं।
इस झील का पुराना नाम तोहोत्सू-फ़ूमि (遠つ 淡海) है, जिसका अर्थ है "पास में ताजा पानी की झील" और बाद में टोकोमी (遠江) में बदल दिया गया। राजधानी कनाई से, टोटोमी अन्य प्रसिद्ध झील, चिकात्सू-एफ़ुमी (अब बिवा झील), "पास में ताजे पानी की झील" से कहीं ज्यादा दूर था। टोटोमी का नाम पूर्व प्रांत (टोटोमी प्रांत) के लिए भी इस्तेमाल किया गया था जिसमें झील स्थित है।
दूसरे विश्व युद्ध के अंत में दो प्रायोगिक 4ची-टू टैंकों को झील में फेंक दिया गया था ताकि दुश्मनों के कब्जा में ना आ जाये। हलांकि एक टैंक को अमेरिकी सेना ने झील से वापस निकाल लिया था, लेकिन दुसरे टैंक झील में ही छोड़ दिया गया था। 2013 में जापान द्वारा दूसरे टैंक का पता लगाने का प्रयास किए गए थे, लेकिन वह नहीं मिला।

भूगोल

इस झील का क्षेत्रफल 65.0 किमी² हैं, और इसमें 0.35 किमी³ पानी हैं। इसकी परिधि 114 किमी की हैं। अपने सबसे गहरे बिंदु पर, गहराई 16.6 मीटर तक की हैं। इसका सतह, समुद्रतल के बराबर हैं।

आर्थिक गतिविधि

हमाना झील, जापानी ईल, नोरि, कस्तूरी और चीनी नरम कछुओं का एक वाणिज्यिक स्रोत हैं। मछुआरों को यहाँ से समुद्री बास, व्हिटिंग, फ़्लॉन्डर, और दूसरी कई मछलियाँ मिलती हैं। के बीच में ले लो इस झील को एक रिसोर्ट क्षेत्र के रूप में विकसित किया गया हैं, जिसमें एक फीचर के रूप में नौकायन किया गया हैं। इस झील को एक रिसोर्ट क्षेत्र के रूप में विकसित किया गया हैं, यहाँ नौकायन भी किया जाता हैं।

पर्यटन

हमाना झील का मुख्य आकर्षण कनजांजी ओनसेन (गर्म पानी का झरना) के आसपास केंद्रित हैं, जोकि झील के पूर्वी किनारों में स्थित हैं। कनज़ांजी ओनसन के आसपास अन्य आकर्षणों में, सबसे बड़ा "पाल पाल मनोरंजन पार्क" में लगा एक बड़ा चर्खी-झुला हैं। जहाँ से झील का नजारा देखते ही बनता हैं।
मृदा उर्वरता

मृदा उर्वरता कृषि पौधे के विकास को बनाए रखने के लिए मिट्टी की क्षमता को संदर्भित करती है, अर्थात् पौधे को आवास प्रदान करने के लिए और जिसके परिणामस्वरूप उच्च गुणवत्ता की निरंतर और लगातार पैदावार होती है।
निकोलाओ मानुची

निकोलाओ मानुची (इतालवी: Niccolò Manucci, 1639-1717) एक इतालवी लेखक और यात्री था। उसने मुग़ल दरबार में काम किया। इसके अतिरिक्त उसने दारा शूकोह, शाह आलम, राजा जयसिंह और कीरत सिंह की सेवा में काम किया।

परिचय

निकोलायो मानुकसी का जन्म 19 अप्रैल 1638 को वेनिस में हुआ था। यह पाँच बहन-भाइयों में से पहला था। वह चौदह साल की छोटी उम्र में था जब वह अपने एक चाचे के साथ कोर्फ़ू चला गया। और फिर एक जहाज़ में छिप कर इज़मिर के लिए रवाना हो गया। सफ़र के दौरान हेनरी बारड, बेलोमोण्ट के विसकाउण्ट के साथ उसकी मुलाकात हो गई। उसके साथ वह ईरान आ पहुँचा और फिर वहाँ से आगे वह सूरत, हिन्दुस्तान पहुँच गया।